text: I nat skal uret sættes frem
  25 marts 2017 kl. 12.02
  Tik tak tik tak. I nat mister vi en time, når vi skifter til sommertid.
  Hvis du skal møde tidligt søndag morgen, så skal huske at gå lidt tidligere i seng i aften. Det er nemlig i nat vi skifter til sommertid, og derfor går klokken fra at være 01.59 til at blive 03.00 i nat. 
   
  Sommertiden fratager nok sovende danskere en time på øjet, men til gengæld giver det flere lyse timer i døgnet.
  I 1980 indførte man sommertiden permanent for at få det meste ud af dagslyset om aftenen. Efter en standardisering i EU i 1996 blev sommertid bestemt til at ligge fra sidste søndag i marts til sidste søndag i oktober.
   Men sommertiden blev allerede afprøven under Første Verdenskrig i 1916, og igen fra 1940 til 1948. 
  Omkring 70 lande har i dag indført ordningen.
  